Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Valkoisen talon neuvonantaja Jared Kushner: -
Israelin―palestiinalaisten konflikti muuttuu yhä kestämättömämmäksi: -
kuitenkin "vuosisadan diili" on hyvä poliittinen aloituspiste ratkaisulle.
Gazassa toimiva Iranin tukema Islamilainen Jihad: -
Iskemme Israelin suurkaupunkeihin, jos Israel salamurhaa jäseniämme.
Iranin tukeman Hizbollahin johtaja Hassan Nasrallah vannoo, -
että Israelin joukot tuhotaan, jos ne tulevat Etelä-Libanoniin.
Huoli kesän mahdollisesta konfliktista kasvaa.
Valkoisen talon neuvonantaja Jared Kushner varoittaa, -
että Israelin―palestiinalaisten konflikti on yhä kestämättömämpi: -
vaaditaan konkreettisia ja realistisia läpimurtoja.
Lähi-idän politiikan instituutissa Washingtonissa esiintynyt Kushner -
uskoo osapuolten keskinäisestä epäluottamuksesta huolimatta, -
että "vuosisadan diili" esittelee ratkaisun, -
joka on hyvä aloituspiste poliittisille asioille.
Olemme laatimassa ehdotusta, joka mielestämme on hyvä aloituspiste -
poliittisille asioille. Luvassa on myös suunnitelma, -
miten voimme taloudellisesti auttaa ihmisten elinolojen parantamisessa.
Kushnerilta kysyttiin pääministeri Netanjahun vaalilupauksesta -
liittää Israeliin osa Juudeaa ja Samariaa, -
jotka ovat kaksi Länsirannan kolmesta alueesta.
Kushner toivoi, että osapuolet ensin arvioivat aloitetta -
ennen ryhtymistä yksipuolisiin toimiin.
En ole keskustellut asiasta pääministeri Netanjahun kanssa.
Olemme antaneet hänelle aikaa muodostaa hallitus.
Ajattelisin, että kun hallitus on muodostettu, -
käynnistämme tämän prosessin ja aloitamme keskustelut.
Toivon, että niin israelilaiset kuin palestiinalaisetkin -
perehtyvät aloitteeseen, ennen kuin he ryhtyvät yksipuolisiin toimiin, -
ja pohtivat, olisiko tässä polku parempaan tulevaisuuteen.
Kushner painotti, että Jerusalem on ollut ja on aina oleva -
Israelin valtion pääkaupunki. Tunnustaessaan tämän tosiasian -
Valkoinen talo päätti yksinkertaisesti tunnustaa totuuden.
Tehdessämme Jerusalem-päätöstä -
presidentti kysyi, vaikeuttaako vai helpottaako päätös työtäni.
Sanoin, että aluksi se varmasti vaikeuttaa, sillä se herättää -
vahvoja tunteita. Ihmiset eivät ole tottuneet siihen, -
että presidentti pitää sanansa, tekee vaikeita päätöksiä -
ja tekee sen minkä uskoo oikeaksi.
Mutta pidemmän päälle se helpottaa, sillä meidän pitää tunnustaa totuudet.
Jerusalemin tunnustaminen on totuus. Jerusalem on Israelin pääkaupunki.
Asia pysyy niin kaikissa lopullisissa sopimuksissa.
Kushnerilta kysyttiin myös USA:n Iran-linjauksista.
Hän korosti, että niin kauan kun Iran tähyilee ympärilleen aggressiivisesti, -
sen rahahanat pysyvät kiinni ja paineet kasvavat.
Presidentti veti Yhdysvallat pois Iranin ydinsopimuksesta.
Olemme yrittäneet kaikin tavoin varmistaa, -
että alueilla, joilla Iran toimii aggressiivisesti ― Jemenissä, -
Syyriassa, Hamasin tai Hizbollahin kanssa ―
yritämme rajoittaa Iranin resursseja, ettei se pysty enää viemään terroria.
Hallinto on tehnyt Iranille selväksi, että haluamme yhteistyötä -
mutta emme halua sen tähyilevän ympärilleen.
Gazassa toimiva Iranin tukema Islamilainen jihad vannoi, -
että se iskee Israelin tärkeimpiin kaupunkeihin, -
jos Israel salamurhaa sen jäseniä.
Aiemmin Israelin puolustusvoimat IDF julkaisi kuvan -
järjestön pohjoisen osaston komentajasta, jonka IDF uskoo -
antaneen käskyn maanantaiseen raketti-iskuun. Raketti putosi mereen.
Vaikka IDF ei eritellyt tarkemmin mahdollisia vastatoimia, -
kuvan julkaiseminen herätti epäilykset mahdollisesta salamurhayrityksestä.
Islamilaisen jihadin johtaja Ziad al-Nakhala sanoi TV:ssä, -
että järjestö vastaa määrätietoisesti, jos Israel ryhtyy salamurhahankkeisiin:
"Jos jotakuta jäsentämme asemasta riippumatta vahingoitetaan -
organisoidussa yöllisessä salamurhahankkeessa, -
vastaamme koko voimallamme.
Iskemme kostona suuriin kaupunkeihin, -
nykyisistä ja tulevista sopimuksista piittaamatta."
Al-Nakhala syytti Trumpin hallintoa ja vuosisadan diiliä -
yritykseksi lahjoa palestiinalaset vastineeksi "Palestiinan maasta".
Hän sanoi, että palestiinalaiset torjuvat kaikki lännen yritykset -
saada palestiinalaiset hyväksymään juutalaisvaltio.
Hän sanoi: "Vastarinta on sidoksissa Israelin olemassaoloon.
Niin kauan kun Israel on olemassa, vastarinta jatkuu."
Hamas ja Islamilaisen jihadin edustajat matkustivat Kairoon -
tapaamaan Egyptin tiedusteluviran- omaisia. Eräs Hamas-lähde kertoo, -
että Hamas hakee Egyptiltä vakuuksia aselevon ehdoista Israelin kanssa.
Hamas vaatii Israelilta järjestelyn toisen vaiheen toimeenpanoa, -
avustusrahojen siirtoa Gazaan perheiden hädän helpottamiseksi.
Sitten Libanoniin: Iranin tukeman Hizbollahin johtaja Hassan Nasrallah -
vannoi tuhoavansa kaikki Israelin joukot, jos ne tulevat Libanoniin.
Hän sanoi Beirutiin kokoontuneille kannattajilleen videon välityksellä, -
että Hizbollah tekee Israelin joukoista selvää, jos Israel päättää hyökätä.
Israel tahtoo sotaa? Antaa sen aloittaa sota.
Jos Israelin joukot uskaltautuvat Etelä-Libanoniin, -
ne tuhotaan suorassa tv-lähetyksessä koko maailman silmien edessä.
Nasrallah väitti, että Israel on menet- tänyt sotilaallisen etulyöntiaseman.
Hän sanoi, että vaikka Israelin ilmavoimilla on ollut selvä etu, -
ilmaherruuden aika sodan ratkaisijana on ohi.
Israelilaiset sanovat, ettei kotirintama ole valmis.
Mahdollinen Israelin sota tarvitsee onnistuakseen maaoperaatiota.
Aika, jolloin ilmojen herruus ratkaisi sodan, on ohi.
Huoli kesän konfliktista Israelin kanssa kasvaa.
Lisäksi Israel on ilmaissut huolensa arkkivihollisensa Iranin -
vaikutuksen kasvusta Israelin pohjoisrajan tuntumassa.
Israelin viranomaiset eivät suostuneet vastaanaan, -
kun TV7 pyysi kommenttia Nasrallahin uhkauksiin.
Iranissa presidentti Hassan Ruhani lupasi maan jatkavan öljyn vientiä, -
vaikka Yhdysvallat on kiristänyt Iranin-vastaisia pakotteita.
Ruhani puhui teheranilaisessa yli- opistossa. Puhe televisioitiin suorana.
Ruhani sanoi, että osa maista on taipunut USA:n painostuksen edessä,
mutta osa taas jatkaa kaupantekoa kuin ennenkin.
Meidän pitää viedä öljyämme -
kaikin mahdollisin käytettävissämme olevin keinoin ja vastustaa heitä.
Tietysti osa maista on taipunut -
amerikkalaisten rajun painostuksen edessä.
USA vaati 22. huhtikuuta kahdeksaa poikkeusluvan saanutta maata -
lopettamaan energiasektorin ostot Iranista 1. toukokuuta mennessä, -
koska USA kiristää Iranin hallinnon taloudellista painostamista.
USA haluaa pakotteilla rajoittaa Iranin aggressiivisuutta maailmalla, -
myös Euroopassa, jossa Irania syytetään -
Iranin opposition edustajien salamurhayrityksistä.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, shabat shalom. Maanantaihin.
Suomennos: Marianne Tenetz